b'\n_START_ARTICLE_\nJason Lewis\n_START_PARAGRAPH_\nJason Lewis (s. 25. kes\xc3\xa4kuuta 1971 Newport Beach, Kalifornia) on yhdysvaltalainen malli ja n\xc3\xa4yttelij\xc3\xa4. Lewis muistetaan parhaiten roolistaan HBO:n komediasarjassa Sinkkuel\xc3\xa4m\xc3\xa4\xc3\xa4. Lewis on tehnyt my\xc3\xb6s pienempi\xc3\xa4 rooleja muun muassa sarjoissa Beverly Hills 90210, Siskoni on noita sek\xc3\xa4 CSI: Miami._NEWLINE_Lewis vietti nuoruutensa kotiseudullaan etel\xc3\xa4isess\xc3\xa4 Kaliforniassa. Teini-ik\xc3\xa4isen\xc3\xa4 h\xc3\xa4n halusi ansaita rahaa ja l\xc3\xa4hte\xc3\xa4 katsomaan maailmaa. H\xc3\xa4n ansaitsi aluksi rahaa tarjoilijana ja putkimiehen\xc3\xa4 tehden 55-tuntisia ty\xc3\xb6viikkoja. Kes\xc3\xa4kuussa 1993 Lewis sai koottua tarpeeksi rahaa matkustaakseen Pariisiin, miss\xc3\xa4 h\xc3\xa4nen mallinuransa urkeni. Lewis teki lyhyen aikaa t\xc3\xb6it\xc3\xa4 Pariisissa, mist\xc3\xa4 jatkoi matkaansa Milanoon. H\xc3\xa4n teki kampanjoita muoti- ja kosmetiikkayrityksille kuten Tommy Hilfiger, Boss ja Ray-Ban. Vuonna 1996 Lewis nimettiin Vuoden miesmalli -ehdokkaaksi VH1 Fashion Awardsissa._NEWLINE_Mallint\xc3\xb6iden ohella Jason Lewis opiskeli my\xc3\xb6s n\xc3\xa4yttelemist\xc3\xa4 tulevaisuuden roolit mieless\xc3\xa4\xc3\xa4n. H\xc3\xa4n saikin pienen osan 1990-luvun menestyssarjasta Beverly Hills 90210, mutta isomman osan huippusuositusta Sinkkuel\xc3\xa4m\xc3\xa4\xc3\xa4-sarjasta.'